《山居寂寥与世如隔是非不到荣辱两忘因忆秋崖工部尝教以我爱山居好十诗追次其韵聊写穷山之趣 其十》
宋代·吴锡畴

我爱山居好，田园在力耘。樵歌风外断，猿啸月中闻。

舴艋夜招鹤，辘轳晓汲云。久惭呼处士，未必应星文。

作者简介：（1215—1276）徽州休宁人，字元伦，一作元范，号兰皋。吴儆从孙。精研理学。有《兰皋集》。